સુમનદીપ વિદ્યાપીઠના મહાકૌભાંડી મનસુખ શાહના એક પછી એક કૌભાંડો બહાર આવતાં તેની પર કાયદાનો સકંજો મજબૂત બન્યો છે, ત્યારે પૈસાના જોરે અત્યાર સુધી ચેરિટી કમિશનરની કચેરીમાં જે પણ કાંડ કર્યા છે, તેમાંથી સિફતપૂર્વક છટકી જવા માટે મનસુખે જેલમાં બેઠાં બેઠાં પોતાના મળતિયાઓ મારફતે પાંચથી છ ફેરફાર નોંધો કરવા અરજી કરી છે, પરંતુ ચેરિટી કમિશનરની કચેરી દ્વારા તેને દાદ અપાઈ નથી. તા. ૨૫ ડિસેમ્બર, ૧૯૯૯માં ચાર જૂનાં ટ્રસ્ટીઓ વિદાય થતાં મનસુખે સાર્વજનિક ટ્રસ્ટને ફેમિલી ટ્રસ્ટમાં ફેરવી નાખ્યું હતું, જેમાં મનસુખ શાહ, સુશીલાબેન શાહ, ડો.